महेंद्र सिंह धोनी क्रिकेट की दुनिया का एक ऐसा नाम जो भारतीय क्रिकेट के लिए कई इतिहास रचे। एक ऐसा कप्तान जिसकी गिनती विश्व के सफलतम कप्तानों में होती हो। जिसके फैसले बड़े-बड़े क्रिकेट के जानकारों और एक्सपर्ट्स को सदमे में डाल दें । 2007 के टी-20 वर्ल्डकप से 2011 के ओडीआई वर्ल्डकप तक और बीच मे एशिया कप, चैंपियंस ट्रॉफी जैसे खिताबों को भारत के झोली में डालने वाले महेंद्र सिंह धोनी की राह बिल्कुल आसान नही थी। रांची जैसे छोटे शहरों से निकलकर अपने इतने बड़े सपनों की पंखों को उड़ान देना यकीन मानिए बिल्कुल भी आसान नही था।